Asemi terna truḥ-asen ula d Fadma, daɣ d ayen, ur asen-d yeqqim wara. Nniqal, mi d d ussan-nni kan imezwura i ɣef i truḥ, ḥessben-ten. Akka akka, ad as tini yemma ɛzuzzu i wemɣar : tura atnaya acḥal ayagi … Ma d asemi ɛeddan d kra n wagguren, uɣalen, d ayen, mačči d ara dd-awin s lexbar : am asemi i yasenruḥen kan d arrac, ama ɛecr ssenin, ama aseggas, ama d ayen i s yehwan, ssnen kan adinin : aṭas … aṭas ayagi ! d aya i d leḥsab-nsen.